Pilkoji žieduotoji papūga

Lophopsittacus bensoni Holyoak, 1973


Pilkoji žieduotoji papūga (Psittacula bensoni) – papūginių paukščių (Psittaciformes) būrio, Psittaculidae šeimos, žieduotųjų papūgų (Psittacula) genties išnykusi paukščių rūšis.

 Paplitimas ir išnykimas 
Pilkosios žieduotosios papūgos kaip endeminė rūšis, buvo paplitusios Mauricijaus saloje, bet taip pat yra buvę nemažai pranešimų apie „mažas pilkąsias papūgėles“ iš Reunjono salos, kurios tikriausiai priklausė šiai arba artimai giminingai rūšiai. Kaip manoma, paminėtų „pilkųjų papūgų“ Reunjono salos populiacija išliko bent iki 1732 m. kurias nedviprasmiškai tais metais paminėjo Cossigny. 1754 m. taip pat buvo minimos papūgos, bet nesukonkretinta kokios tai papūgos.researchgate.net / Reappraisal of the parrots (Aves: Psittacidae) from the Mascarene Islands, with comments on their ecology, morphology, and affinities; Authors: Julian Hume, Natural History Museum, London. January 1513Zootaxa 1513(1513). DOI:10.11646/zootaxa.1513.1.1

Pilkosios žieduotosios papūgos išnyko dėl žmonių veiklos: buvo vykdoma pernelyg intensyvi medžioklė, didelio masto miškų kirtimai ir deginimai.

 Apibūdinimas 
Beveik neabejotinai buvo maža pilka papūga, kurią aprašė daugelis ankstyvųjų keliautojų. 1764 m. Cossigny pažymėjo, kad Mauricijaus „miškuose pilna papūgėlių, kurios yra arba visiškai pilkos, arba visiškai žalios. Anksčiau jas daug kas valgydavo, ypač pilkąsias“ – tai buvo paskutinis pilkųjų žieduotųjų papūgų paminėjimas, ir tikėtina, kad vėliau jos sparčiai nyko ir išnyko.

Pilkosios žieduotosios papūgos buvo pilko plunksnų apdaro (skirtingai ne kaip kitos joms artimos, iki mūsų dienų išlikusios žieduotųjų papūgų (Psittacula) genties rušys, dominuojančio žalio plunksinio apdaro), su didoku raudonu snapu, ilga uodega ir maždaug 29% buvo stambesnės už Psittacula eques rūšies papūgas. Pilkųjų žieduotųjų papūgų skeleto struktūra buvo panaši į Aleksandro žieduotųjų papūgų (Psittacula eupatria), tačiau kai kurie jų kaulai už pastarųjų buvo didesni ir tvirtesni.biotaxa.org / Reappraisal of the parrots (Aves: Psittacidae) from the Mascarene Islands, with comments on their ecology, morphology, and affinities; Author: JULIAN PENDER HUME. Vol. 1513 No. 1: 25 Jun. 2007 / Monograph, Published: 2007-06-25 Pilkosios žieduotosios papūgos buvo stambiausia žieduotųjų papūgų (Psittacula) genties rūšis.

Remiantis randamomis subfosilijomis, pilkosios žieduotosios papūgos buvo mažesnės už Lophopsittacus mauritianus ir Necropsittacus rodricanus papūgas, bet panašaus dydžio kaip Mascarinus mascarinus papūgos, tačiau tik su platesniu snapu.

 Mityba 
Pasak Cheke’o ir Hume’o, pilkosios žieduotosios papūgos anatomija rodo, kad jos įpročiai buvo daugiausia susiję su žeme, tai yra daugiau laiko leido ant žemės, o dėl baltųjų vėtronių (Dictyosperma album) ir storųjų ropėpalmių (Hyophorbe lagenicaulis) gausos, jos galėjo maitintis šių palminių (Arecaceae) vaisiais.archive.org / Lost land of the dodo: an ecological history of Mauritius, Réunion & Rodrigues; Authors: Anthony Cheke & Julian Hume | Publication date: 2008

 Taip pat skaitykite 
 Psittacula eques
 † Psittacula exsul
 † Lophopsittacus mauritianus
 † Mascarinus mascarinus
 † Necropsittacus rodricanus

 Šaltiniai 

Kategorija:Papūginiai
Kategorija:Išnykę paukščiai